**Tryggvi Björn Stefánsson Klínikin**

**Sérfr í alm skurðlækningum. skurðstofa**

**Skurðlækningar ristils og endaþarms. Ármúli 9**

 **🕿 519 7000**

**Kviðslitsaðgerð**

**Mæta í aðgerð daginn, kl. í Klínikina, Ármúla 9, 108 Reykjavík, sími 519 7000**

**Undirbúningur:** Fasta í 6 klst fyrir aðgerð (ekki borða eða drekka). Ef aðgerð er seinni hluta dags er nauðsynlegt að drekka vel af vatni fram að 2 klst fyrir aðgerð. Reykingar óæskilegar. Hvílast vel. Bað eða sturta kvöldið fyrir aðgerð og aðgerðardagsmorgun. Ef þú ert á blóðþynnandi lyfi þarftu að láta mig vita af því og hætta notkun þess með hæfilegum fyrirvara til þess að fá ekki blæðingar eftir aðgerðina. Þú byrjar aftur að taka blóðþynnandi lyf eftir aðgerðina í samráði við mig. Forðast notkun þeirra lyfja sem innihalda magnýl og bólgueyðandi lyfja (td Ibufen, Voltaren, Naprox...) í 8 daga fyrir aðgerðina. Kóvar þarf að hætta að taka 5 dögum fyrir aðgerð. Xaralto, Eliquis og Pradaxa á ekki að taka í 3 daga fyrir aðgerð. Öll önnur lyf áttu að taka eins og venjulega. Þeir sjúklingar sem taka blóðþrýstingslækkandi lyf eða hjartalyf mega taka þau með vatnssopa að morgni aðgerðardags.

Sjúkratryggingar Íslands greiða fyrir aðgerðina kostnað umfram sjúklingagjald hjá þeim sem eru sjúkratryggðir hér á landi.

Ef það þarf að taka vefjasýni þá er það sent til Vefjarannsóknarstofunnar e.h.f, Suðurlandsbraut 4a. Kostnaður við vefjagreininguna er innheimtur af Vefjarannsóknarstofunni með því að senda kröfu í heimabanka. Kostnaðurinn er kr 2.700 fyrir hvert sýni. Aldraðir, öryrkjar, börn og þeir sem hafa náð greiðslumarki Sjúkratryggingastofnunar greiða minna eða ekkert.

Ath að svör vegna rannsókna berast í skilaboðin til þín hjá Heilsuveru.

Að lokinni aðgerð færðu að jafna þig í rúmi á vöknunardeildinni og þegar þú treystir þér til ferðu heim. Ef þú hefur einhverjar spurningar varðandi mataræði, vinnu o.fl. eftir aðgerðina verður leyst úr þeim fyrir heimferð.

**Ath. Þú færð róandi lyf eða svefnlyf í aðgerðinni og mátt þess vegna ekki keyra bíl eftir aðgerðina.**

**Mataræði:** Áríðandi er að halda hægðum mjúkum. Það fæst best með því að borða trefjaríkan mat (hveitiklíð, grænmeti og ávextir) og drekka mikið af vatni. Ef þú hefur harðar hægðir er gott að taka Magnesia medic.

**Hreinlæti:** Bað eða sturta tvisvar á dag og eftir hægðir.

**Hreyfing:** Fyrstu 3 dagana áttu að halda kyrru fyrir og ekki reyna á þig, til þess að forðast blæðingu í skurðsvæðið. Á 4ða degi máttu fara að hreyfa þig varlega. Það verða verkir í skurðsvæðinu fyrstu vikuna eftir aðgerð, verst fyrstu 2 dagana. Eftir 2 vikur áttu að vera verkjalaus og eftir 4 vikur eymslalaus. Eftir 6 vikur hefur viðgerðin náð fullum styrk.

**Verkir:** Ekki nota lyf sem innihalda codein þar sem það getur valdið hægðatregðu. Paracetamol, Ibufen og Tramadol eru verkjalyf sem getur verið þörf fyrir eftir aðgerðina. Þú færð lyfseðil fyrir lyfjum sem þú þarft áður en þú ferð heim.

**Fylgikvillar:** Hafðu samband ef þú færð aukna verki, blæðingu eða hita eftir aðgerðina.

**Far 896 54 31,**

**Netpóstur: tryggvi@simnet.is**

**Skurðstofa og móttaka: Klínikin, Ármúli 9, 108 Reykjavík, sími 519 7000**